Na temelju članaka 19. i 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17 i 98/19), članka 22. Statuta Općine Ližnjan - Lisignano („Službene novine Općine Ližnjan - Lisignano“ broj 05/09, 01/13, 2A/17, 05/19 i 06/19) i članka 72. Zakona o komunalnom gospodarstvu („Narodne novine“ broj 68/18, 110/18 i 32/20), Općinsko vijeće Općine Ližnjan-Lisignano na sjednici održanoj dana \_\_\_\_\_\_\_\_\_\_\_\_\_\_\_\_ 2020. godine, donosi:

**PROGRAM ODRŽAVANJA KOMUNALNE INFRASTRUKTURE**

**U OPĆINI LIŽNJAN-LISIGNANO ZA 2021. GODINU**

**Članak 1.**

Ovim Programom održavanja komunalne infrastrukture (u daljnjem tekstu: Program) utvrđuje se opis, način i vrsta poslova održavanja komunalne infrastrukture u Općini Ližnjan-Lisignano za 2021. godinu s procjenom pojedinih troškova po djelatnostima te s iskazom financijskih sredstava potrebnih za ostvarivanje Programa s naznakom izvora financiranja, za sljedeće djelatnosti:

I. ODRŽAVANJE SUSTAVA ODVODNJE OBORINSKIH VODA

II. ODRŽAVANJE ČISTOĆE U DIJELU KOJI SE ODNOSI NA ČIŠĆENJE JAVNIH POVRŠINA

III. ODRŽAVANJE JAVNIH POVRŠINA

IV. ODRŽAVANJE NERAZVRSTANIH CESTA

1. ODRŽAVANJE JAVNE RASVJETE
2. ODRŽAVANJE GROBLJA

**Članak 2.**

1. **ODRŽAVANJE SUSTAVA ODVODNJE OBORINSKIH VODA**

Na području Općine Ližnjan-Lisignano nema izgrađenog sustava odvodnje oborinskih voda, već postoji nekoliko upojnih bunara i upojnih površina kao privremeno rješenje, te se stoga Programom održavanja komunalne infrastrukture planira održavanje istih.

|  |  |  |  |
| --- | --- | --- | --- |
| R.B. | Naziv | Iznos | Izvor financiranja |
| 1. | Održavanje postojećih upojnih građevina i površina | 100.000,00 | Vodni doprinos |
|  | **UKUPNO** | **100.000,00** |  |

**Članak 3.**

1. **ODRŽAVANJE ČISTOĆE U DIJELU KOJI SE ODNOSI NA ČIŠĆENJE JAVNIH POVRŠINA**

Program održavanja čistoće u dijelu koji se odnosi na čišćenje javnih površina obuhvaća pometanje javnih površina (redovno čišćenje trgova, pješačkih staza, otvorenih odvodnih kanala, dječjih igrališta, javnih prometnih površina te javnih cesta koje prolaze kroz naselja), akcije sakupljanja glomaznog otpada i hitne intervencije (intervencije nakon nevremena i prometnih nezgoda).

Planirani obim radova na održavanju čistoće u dijelu koji se odnosi na čišćenje javnih površina na području Općine Ližnjan - Lisignano u 2021. godini:

|  |  |  |  |
| --- | --- | --- | --- |
| R.B. | Naziv | Iznos | Izvor financiranja |
| 1. | Održavanje čistoće javnih površina - pometanje | 360.000,00 | Komunalni doprinos |
| 2. | Odvoz krupnog otpada s javnih površina | 200.000,00 | Komunalni doprinos  20.000,00  Otplata grobnih mjesta  110.000,00  Naknada za taksi dozvole, općinske kazne, spomenička renta  20.000,00  Komunalna naknada  50.000,00 |
| 3. | Deratizacija i dezinsekcija | 35.000,00 | Vodni doprinos  20.000,00  Komunalna naknada  10.000,00  Naknada za koncesijska odobrenja  5.000,00 |
| 4. | Higijeničarska služba | 40.000,00 | Komunalna naknada |
| 5. | Sanacija divljih deponija | 30.000,00 | Komunalni doprinos |
| 6. | Hitne intervencije | 50.000,00 | Komunalni doprinos |
| 7. | Čišćenje otpada sa javnih površina  -onečišćenja od strane nepoznatih počinitelja | 100.000,00 | Turistička pristojba |
|  | **UKUPNO** | **815.000,00** |  |

**Članak 4.**

1. **ODRŽAVANJE JAVNIH POVRŠINA**

Program održavanja javnih površina odnosi se na održavanje infrastrukturnih točaka, održavanje javnih wc-a, pražnjenje košarica za otpatke, održavanje biciklističkih staza, održavanje javnih zelenih površina (obuhvaća košnju zelenih površina, održavanje urbane opreme, održavanje dječjih igrališta i slično). Poslovi održavanja javnih površina, u dijelu koji se odnosi na košnju zelenih površina, održavanje urbane opreme, pražnjenje košarica za otpatke, održavanje dječjih igrališta i sl., povjereno je tvrtki „Ližnjan Brnestra“ d.o.o.

Planirani obim radova u dijelu koji se odnosi na održavanje javnih površina na području Općine Ližnjan - Lisignano u 2021. godini:

|  |  |  |  |
| --- | --- | --- | --- |
| R.B. | Naziv | Iznos | Izvor financiranja |
| 1. | Održavanje javnih wc-a | 45.000,00 | Komunalna naknada |
| 2. | Najam wc kabina | 25.000,00 | Komunalna naknada |
| 3. | Usluge održavanja javnih površina | 850.000,00 | Komunalna naknada  490.000,00  Komunalni doprinos  300.000,00  Naknada za održavanje groblja 60.000,00 |
| 4. | Održavanje biciklističkih staza | 35.000,00 | Komunalna naknada |
| 5. | Održavanje javnih površina – „WiFi4EU“ mreže | 30.000,00 | Komunalna naknada |
| 6. | Komunalne usluge – opskrba vodom | 30.000,00 | Komunalna naknada |
| 7. | Hortikulturno uređenje JZP | 90.000,00 | Komunalna naknada |
|  | **UKUPNO** | **1.105.000,00** | / |

**Članak 5.**

1. **ODRŽAVANJE NERAZVRSTANIH CESTA**

Program održavanja nerazvrstanih cesta podrazumijeva parcijalno (sanacija oštećenih asfaltnih i kamenih površina, udarnih rupa, ulegnuća, održavanje makadamskih površina) i pojačano održavanje prometnica (zamjena dotrajalog habajućeg sloja kolničke konstrukcije sa svim potrebnim predradnjama, zamjena i popravci rubnjaka, te izradu kompletnih asfaltnih zastora na kolnicima i nogostupima), održavanje prometne signalizacije, opreme uz ceste, košnju puteva i prometnih koridora posebnim strojevima te hitne popravke i intervencije.

Planirani obim radova na održavanju nerazvrstanih cesta na području Općine Ližnjan - Lisignano u 2021. godini:

|  |  |  |  |
| --- | --- | --- | --- |
| R.B. | Naziv | Iznos | Izvor financiranja |
| 1. | Održavanje prometne signalizacije | 60.000,00 | Komunalna naknada |
| 2. | Održavanje opreme uz ceste | 15.000,00 | Komunalna naknada |
| 3. | Sanacija makadamskih puteva u svim naseljima, popravak asfaltnog zastora i sanacija udarnih rupa u svim naseljima | 1.200.000,00 | Komunalni doprinos |
| 4. | Košnja puteva posebnim strojevima | 100.000,00 | Komunalni doprinos |
| 5. | Hitni popravci i intervencije, uspostava privremenog režima prometa | 30.000,00 | Komunalni doprinos |
| 6. | Održavanje pristupnih puteva prema plažama | 200.000,00 | Komunalni doprinos |
|  | **UKUPNO** | **1.605.000,00** | / |

**Članak 6.**

1. **ODRŽAVANJE JAVNE RASVJETE**

Održavanje javne rasvjete podrazumijeva upravljanje i održavanje instalacija javne rasvjete, zamjenu rasvjetnih tijela prema ESCO modelu, podmirivanje troškova električne energije za rasvjetljavanje površina javne namjene te dekoraciju za blagdane.

Planirani obim radova na održavanju javne rasvjete na području Općine Ližnjan - Lisignano u 2021. godini:

|  |  |  |  |
| --- | --- | --- | --- |
| R.B. | Naziv | Iznos | Izvor financiranja |
| 1. | Utrošak električne energije za javnu rasvjetu | 150.000,00 | Komunalna naknada |
| 2. | Održavanje javne rasvjete | 210.000,00 | Komunalni doprinos |
| 3. | Ugovorna obveza - zamjena rasvjetnih tijela javne rasvjete – LED rasvjeta prema ESCO modelu | 250.000,00 | Komunalna naknada |
| 4. | Dekoracija za blagdane | 90.000,00 | Komunalna naknada |
|  | **UKUPNO** | **700.000,00** | / |

**Članak 7.**

1. **ODRŽAVANJE GROBLJA**

Programom je utvrđen obim radova na redovnom održavanju groblja u naseljima Ližnjan, Šišan, Valtura i Muntić. Radovi na održavanju groblja odnose se na ručno čišćenje staza, odvoženje smeća, čišćenje zidova. Ovom se točkom planiraju i radovi na građevinskom održavanju objekata-građevina (građevinski i obrtnički radovi).

Planirani obim radova na održavanju groblja na području Općine Ližnjan - Lisignano u 2021. godini:

|  |  |  |  |
| --- | --- | --- | --- |
| R.B. | Naziv | Iznos | Izvor financiranja |
| 1. | Održavanje groblja | 40.000,00 | Naknada za održavanje groblja |
|  | **UKUPNO** | **40.000,00** | / |

**Članak 8.**

1. **REKAPITULACIJA**

Ukupno planirana sredstva za održavanje komunalne infrastrukture u Općini Ližnjan-Lisignano za 2021. godinu iznose kako slijedi:

|  |  |  |
| --- | --- | --- |
| R.B. | UKUPNA REKAPITULACIJA | Iznos |
| 1. | Održavanje sustava odvodnje oborinskih voda | 100.000,00 |
| 2. | Održavanje čistoće u dijelu koji se odnosi na čišćenje javnih površina | 815.000,00 |
| 3. | Održavanje javnih površina | 1.105.000,00 |
| 4. | Održavanje nerazvrstanih cesta | 1.605.000,00 |
| 5. | Održavanje javne rasvjete | 700.000,00 |
| 6. | Održavanje groblja | 40.000,00 |
|  | **UKUPNO** | **4.365.000,00** |

Za ostvarenje ovog Programa, temeljem procijenjenih troškova po djelatnostima, potrebna su financijska sredstva u iznosu od 4.365.000,00 kuna, a osigurat će se iz sljedećih prihoda:

* 2.500.000,00 kuna - iz komunalnog doprinosa
* 1.410.000,00 kuna - iz komunalne naknade
* 100.000,00 kuna – naknada za održavanje groblja
* 100.000,00 kuna – turistička pristojba
* 120.000,00 kuna – vodni doprinos
* 110.000,00 kuna – otplata grobnih mjesta
* 20.000,00 kuna – ostali prihodi: naknada za taksi dozvole, općinske kazne, spomenička renta
* 5.000,00 kuna - iz naknade za koncesijska odobrenja

**Članak 9.**

Ovaj Program održavanja komunalne infrastrukture u Općini Ližnjan-Lisignano za 2021. godinu stupa na snagu osmog dana od dana objave u “Službenim novinama Općine Ližnjan - Lisignano*”*, a primjenjuje se s danom primjene proračuna Općine Ližnjan-Lisignano za 2021. godinu.

KLASA: \_\_\_\_\_\_\_\_\_\_\_\_\_\_\_\_

UR.BROJ: \_\_\_\_\_\_\_\_\_\_\_\_\_\_\_

Ližnjan, \_\_\_\_\_\_\_\_\_\_\_\_\_\_ 2020. godine

OPĆINSKO VIJEĆE OPĆINE LIŽNJAN-LISIGNANO

PREDSJEDNIK

**Saša Škrinjar**

**O B R A Z L O Ž E N J E**

**I. PRAVNI TEMELJI ZA DONOŠENJE AKTA**

Pravni temelji za donošenje ovog akta su:

* Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17 i 98/19)
* Statut Općine Ližnjan - Lisignano („Službene novine Općine Ližnjan - Lisignano“ broj 05/09, 01/13, 2A/17, 05/19 i 06/19)
* Zakon o komunalnom gospodarstvu („Narodne novine“ broj 68/18, 110/18 i 32/20).

**II. OSNOVNA PITANJA I PRIKAZ STANJA**

Predstavničko tijelo jedinice lokalne samouprave, u skladu s predvidivim sredstvima i izvorima financiranja donosi program održavanja komunalne infrastrukture.

Predloženim Programom održavanja komunalne infrastrukture u Općini Ližnjan-Lisignano za 2021. godinu, utvrđuju se opis i opseg poslova održavanja komunalne infrastrukture s procjenom pojedinačnih troškova po djelatnostima, te iskaz financijskih sredstava potrebnih za ostvarivanje Programa i naznakom izvora financiranja sukladno obvezama koje nalaže Zakon o komunalnom gospodarstvu.

**III. FINANCIJSKA SREDSTVA**

Sredstva za provođenje Programa održavanja komunalne infrastrukture u Općini Ližnjan-Lisignano za 2021. godinu osigurana su u Proračunu Općine Ližnjan - Lisignano za 2021. godinu.

**NAČELNIK**

**Marko Ravnić, mag. iur.**